
Татар телен укытуда ФДББС буенча таләпләр
Гомум белем бирү мәктәпләрендә ФДББС буенча уку-укытуга күчүгә әзерлек бара.
Предмет буенча эш программасын һәм дәрескә план – конспект төзегәндә яңа стандартка куелган төп таләпләрне белеп эш итәргә кирәк
Алар түбәндәгеләр:
1. Дәрестә психологик комфорт атмосферасы булдырып, хезмәттәшлек, иҗатташлык өчен тиешле аралашу стиле, тоны булдыру;
2. Дәрестә укытучы –укучы, укучы-укучы тибындагы үзара эшмәкәрлек оештыру;
3. Максатны укучылар белән берлектә кую;
4. Дәрес барышында укытучының белем бирү вазифасын балаларга йөкләтү һәм белем алу эшмәкәрлегенә юнәлеш бирү
5. Укуты-ук процессында балаларның уку һәм танып белү эшмәкәрлеген активлаштыруга юнәлтелгән төрле методларны, эш формаларын һәм алымнарны файдалану;
6. Уку-укытуның репродуктив һәм проблемалы формаларын дәрес максатына ярашлы чиратлаштырып, укучыларны кагыйдәләр кулланып иҗади эшләргә өйрәтү;
7. Балаларны рефлексив эшмәкәрлеккә күнектерү;
8. Дәрес  материалын бөтен укучылар да үзләштерүенә ирешү өчен махсус алымнар куллану(индивидуаль эш, дифференциацияләнгән биремнәр әзерләү)
9. Дәрескә карата уңай мотивация булдыру өчен һәр баланың аз гына уңышын да вакытында күреп калып, реаль алга китүне билгеләү, бәяләү һәм хуплау;
10. Коммуникатив компетентлык формалаштыру максатында һәр дәрестә коммуникатив эшмәкәрлек оештыруга юнәлтелгән махсус эшләр (парларда, төркемнәрдә) үткәрү;
11. Укытучының балаларның үз позицияларын, фикерен белдерүен һәрвакыт кабул итү, хуплау һәм аларны аның итеп әйтеп бирергә юнәтү.

Федераль дәүләт белем бирү стандартлары кысаларында дәрескә әзерләнгәндә укытучы нәрсәләрне исәптә тотарга тиеш соң?
Иң беренче дәрес этапларының  конструкциясен төзү мөһим.
· Уку материалының темасын
· Теманың дидактик максатын
· Дәреснең дидактик максатының тибын,
· Дәрес тибын ачыклау.
· Дәрес структурасын уйлау
· Дәресне җиһазлау
· Уку материалының эчтәлеген сайлау
· Укыту методларын сайлау
· Педагогик эшчәнлекне оештыруның формаларын сайлау
· Белем, осталык һәм күнекмәләрне бәяләү
· Дәреснең рефлексиясе.
Дәрескә бер максат куела, шуңардан чыгып бурычлар билгеләнә. Мисал өчен: Муса Җәлилнең иҗатын өйрәнүгә багышланган дәрескә куелган максат һәм бурычлар:
Максат:
Татар халкының бөек улы, герой-шагыйрь М. Җәлилнең иҗатын өйрәнүне дәвам итү.
Бурычлар:
1. Укучыларның үз фикерләрен матур итеп сөйли, дәлилли белү күнекмәләрен, иҗади эшләү сәләтен үстерү.
2. Чагыштыру, анализлау, бәяләү күнекмәләрен булдыру
3. Патриотизм, илгә, халыкка тугрылык хисе тәрбияләү.

Көтелгән нәтиҗәләр:
1. Предметлы: логик гамәлләргә өйрәтү( анализ, синтез, чагыштыру,күзаллау. Эзмә-эзлеклеле күнекмәләр эшләү)
2. Метапредмет нәтиҗәләренә стандартларда универсал уку эшчәнлеге дип билгеләнгән гомумиләштерелгән эшчәнлек ысуллары кертелә.Алар түбәндәгеләр:
1) Шәхси эшчәнлек баланың тормыш кыйммәтләрен, әхлакый һәм мораль нормаларны аңлавын һәм кабул итүен, аның әйләнә-тирәсендәге барлык нәрсәгә шәхси карашы формалашуны аңлауга юнәлтелгән.
2) Регулятив эшчәнлек танып-белү процессы белән идарә итәргә булыша. Алар гыйлем туплау мәсьәләсен кабул итү күнекмәсен, билгеле бер эшчәнлекне оештыруны планлаштыру, тикшерү, үзгәрешләр кертүне, үтәлгән эшнең уңышлылыгына бәя бирүне үз эченә ала.
3) Танып-белү эшчәнлеге тиешле мәгълүматны эзләү һәм анализлауны, хәл итү ысулларын һәм алымнарын модельләштерүне һәм куллануны тәэмин итә.
4) Коммуникатив эшчәнлек хезмәттәшлекне оештыруга һәм гамәлгә ашыруга юнәлтелгән. Ул партнерны тыңлый һәм аңлый белүдән, мәгълүматны тулы һәм төгәл кабул итә һәм тапшыра, үзеңнең эш-хәрә-кәтеңне партнер эш-хәрәкәте белән чагыштыра бөлүне үз эченә ала.


Икенче буын ФДББС буенча дәресләрнең типлары традицион системадагы дәрес типларына туры килә, тик дәреснең структурасындагы этаплар арасында мөһим үзгәрешләр бар.
Дәрес тибын ачыклау:
1. Яңа белемнәрне өйрәнү һәм беренчел ныгыту
2. Яңа белемнәрне ныгыту
3. Белем, осталык һәм күнекмәләрне комплекслы куллану
4. Белемнәрне гомумиләштерү һәм системалаштыру
5. Укучыларның белем, осталык һәм күнекмәләрен тикшерү, бәяләү, контролләү дәресе
6. Белем, күнекмә һәм осталыкларны коррекөиялау;
7. Катнаш дәрес.
Бөтен типтагы дәресләр өчен уртак булган һәм аермалы этаплар бар. Мәсәлән һәр дәрес уңай психологик комфорт ситуаөия булдырудан башлана. Максат кую, бурычларны билгеләү рефлексия һәр дәрес өчен мотлак. Дәреснең тибына карап башка этапларда эш төрләре аерыла.  Мисал өчен:
Яңа белемнәрне үзләштерү дәресенең структурасы.
1)    Оештыру этабы.
2)    Дәрескә максат һәм бурычлар кую. Укучыларның уку эшчәнлеген мотивлаштыру.
3)    Белемнәрне актуальләштерү.
4)    Яңа белемнәрне беренчел үзләштерү.
5)    Яңа белемнәрне үзләштерүне тикшерү.
6)    Яңа белемнәрне ныгыту.
7)    Өй эше турында мәгълүмат, аны үтәү буенча күрсәтмә бирү.
8)    Рефлексия (дәрескә йомгак ясау).

Катнаш дәрес структурасы
1)    Оештыру этабы.
2)    Дәрескә максат һәм бурычлар кую. Укучыларның уку эшчәнлеген мотивлаштыру.
3)    Белемнәрне актуальләштерү.
4)    Яңа белемнәрне беренчел үзләштерү.
5)     Яңа белемнәрне үзләштерүне беренчел тикшерү.
6)    Беренчел ныгыту.
7)    Үзләштерү дәрәҗәсен тикшерү, җибәрелгән хаталар буенча фикер алышу һәм төзәтүләр кертү.
8)    Өй эше турында мәгълүмат, аны үтәү буенча күрсәтмә бирү.
9)    Рефлексия (дәрескә йомгак ясау)

Өйгә эш өч баскычтан тора.
1. Барысы өчен мотлак,  бу эш мәҗбүри, ягъни һәркем башкарырга тиеш.
2. бу бирем ихтыяри, әмма бик мөһим.
3. Бу бирем иҗади сәләтле балалар өчен.

Яңа буын ФДББСда уку-укыту процессында укучыларның саулыгын саклауга зур урын бирелә. Бу максатта саулык саклау технологиясы кулланыла. Аның бер компоненты булып физкультминуткалар тора.
Укытучы укучыларның үз-үзләрен тотышына карап аларның бер төрле эшне башкарулардан аруын билгели һәм ял итү минутларын үткәрә.
Яңа стандарт буенча төзелгән дәресләрдә “рефлексия” дип аталган аерым этап бар. Укучылар үзләренең белем кимәлен бәяли, сәбәпләрен ачыклый.
Шулай итеп, икенче буын ФДББС укытучыдан төрле яклы җентекле әзерлек таләп итә. Үз-үзенә таләпчән. Ныкышмалы, эзләнүчән, үз һөнәрен яратып башкаручы укытучылар үз дәресен ФДББС туры китерелек итеп әзерләр дигән фикердә калам.



